BRIEFING

**Disseny de peces de difusió per a la higiene de mans**

1. **NECESSITAT**

Es planteja la **creació i desenvolupament de materials gràfics** i creatius per **promoure la higiene de mans** entre pacients, acompanyants, treballadors i altres persones usuàries del Consorci Hospitalari de Vic (CHV).

1. **INTRODUCCIÓ**

El Consorci Hospitalari de Vic (CHV) impulsa la creació de materials de difusió sobre higiene de mans amb l’objectiu de sensibilitzar i fomentar comportaments responsables dins l’entorn hospitalari.

La iniciativa pretén posicionar la higiene de mans com una rutina natural i integrada en el dia a dia de totes les persones. Aquests materials hauran de definir un **concepte comunicatiu global** i el seu desplegament gràfic en diferents formats, per transmetre el missatge de manera clara, entenedora i efectiva.

1. **OBJECTIUS**

Els objectius principals de la difusió són:

* **Promoure i reforçar la higiene de mans** entre pacients, acompanyants, treballadors i persones usuàries.
* **Facilitar la comprensió** dels moments i maneres adequades de realitzar la higiene de mans.
* **Traslladar la importància i beneficis** d’aquesta vers la salut de les persones.

1. **TARGET**

La difusió va destinada a:

* Pacients i acompanyants
* Persones treballadores dels nostres centres
* Persones que visiten o fan ús dels espais hospitalaris

1. **TO**

El to comunicatiu haurà de ser:

* Proper, positiu, evitant tecnicismes.
* Clar i motivador, fomentant que la higiene de mans esdevingui una rutina natural i integrada en el dia a dia de tothom.

1. **FEINA A REALITZAR**

Pel desenvolupament del material de difusió **serà necessari crear el nom i el missatge principal** del conjunt de peces i, com a mínim, disposar de les següents peces gràfiques:

* Cartell A4
* Flyer
* Banner web
* Roll-up
* Peces gràfiques per a les xarxes socials

1. **MANDATORIES**

* Les peces s’hauran de presentar en format PDF amb mockups visuals que mostrin l’aplicació en context real.
* Respectar el manual d’estil del Cercle SiS.

1. **CRITERIS D’AVALUACIÓ**

Especificats al plec de la licitació.

1. **OBSERVACIONS**

Aquest exercici és de caràcter fictici i s’utilitzarà per a la valoració del judici de valor dins del procés de licitació de disseny del Consorci Hospitalari de Vic.